ایسپانیادا آشیری ساغ گؤروشلو ووکس پارتیسی‌نین باسک بؤلگه‌سینده کئچیردیگی میتینگی اعتراض ائدن بؤلوچو باسک قروپ‌لارین تؤرتدیگی حادثه‌لرده 4 نفر توتوخلانیلیب.
ایلک دفعه عمومیتله سئچیمه قاتیلان آشیری ساغ گؤروشلو ووکس پارتیسی، بیلباو شهرینده میتینگ کئچیردی. ووکس لیدری باشقانی سانتیاگو آباسکالین قاتیلدیغی میتینگی اعتراض ائتمک اوچون توپ‌لاشان بؤلوچو باسک قروپ‌لار، "فاشیست‌سینیز، ترورچوسونوز. باسک‌دان چیخین." دئیه قیشقیردیق‌لاری آشیری ساغچی پارتینین طرفدارلارینا داش و شوشه‌لرله سالدیری ائدیب.
حادثه‌لره پلاستیک گولله آتا‌راق موداخیله ائدن باسک یئرلی پولیسی، بؤلوچو قروپ‌لاردان 4 نفرین نظارته آلیندیغینی آچیقلاییب.
ایسپان مطبوعاتی، اوخشار حادثه‌لرین دیگر بیر باسک شهری اولان سان سباستیان ووکس میتینگینده ده یاشاندیغینی یازدی.
ایسلام و کؤچکون علیهینه سیاست آپاران ووکس پارتیسی حاکمیته گلمه‌سی حالیندا کاتالونیا و باسک بؤلگه‌لرین‌دکی بؤلوچو سیاسی پارتی‌لرین قاپادیلماسینی، سیاسی مسئولیتینه دا موحاکیمه اولونما‌لارینی وعد وئریر.
